open-index/open-wikipedia-markdown huggingface dataset:
יחסי אורוגוואי – הרפובליקה הדומיניקנית

**יחסי אורוגוואי–הרפובליקה הדומיניקנית** הם היחסים הדיפלומטיים הרשמיים שבין **[[אורוגוואי|הרפובליקה האוריינטלית של אורוגוואי]]** לבין **[[הרפובליקה הדומיניקנית]]**.

היסטורית, שתי המדינות היוו חלק בלתי נפרד מן האימפריה הספרדית עד לתחילת המאה התשע עשרה. שתי המדינות הן חברות בקבוצת ריו, ב, באיחוד האקדמיות לשפה הספרדית, בארגון מדינות אמריקה, בארגון המדינות האיברו-אמריקאיות, ב, וב-G77.

אורוגוואי היא פרטנרית מסחר חשובה לרפובליקה הדומיניקנית והסחר ביניהן עולה.

## נציגויות דיפלומטיות
* אורוגוואי מיוצגת ברפובליקה הדומיניקנית בדרג השגרירות באמצעות שגרירות שהיא מחזיקה בסנטו דומינגו, בירת המדינה.
* הרפובליקה הדומיניקנית מיוצגת באורוגוואי בדרג השגרירות באמצעות שגרירות שהיא מחזיקה במונטווידאו, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
פרודואה באזה

**פרודואה באזה** (באנגלית: **Perodua Bezza**) היא מכונית סופרמיני המוגדרת מכונית עירונית מתוצרת יצרנית הרכב המלזית **Perodua**  (שם רשמי: **Perusahaan Otomobil Kedua Sendirian Berhad**) אשר מיוצרת מיולי 2016 ועד היום במלזיה.

## דגמים
* "Standard G".
* "GXtra".
* "Premium X".
* "Advance".

## "פרודואה באזה"

* 4 דלתות.
* מנוע קדמי.
* מנוע בנזין.
* סוג הנעה: הנעה קדמית.
* ABS.
* הפצת בלמים אלקטרונית "Electronic brakeforce distribution" )(EBD).
* 2 כריות אוויר קדמיות.
* ביום הראשון לשיווק דגמי "פרודואה באזה" הוזמנו 5,000 יחידות. עד נובמבר 2018 יוצרו 138,800 יחידות.
* דגמי "פרודואה באזה" מיוצאים ל-מאוריציוס, סינגפור, סרי לנקה, וברוניי.

## פרסים והוקרה
* הגנה בטיחותית הטובה ביותר לילדים ולמבוגרים (2016) (ASEAN NCAP Grand Prix Awards 2016).
* המכונית הטובה ביותר לרכב המשפחה של השנה (2016) (Carsifu Editor's Choice Awards 2016).
* הישג משמעותי ביותר בעיצוב - מלזיה רכב השנה (2016).
* הבחירה של אנשים: מכונית השנה במלזיה (2016).
* רכב כניסה של השנה במלזיה (2016).
* קטגורית העיצוב הטוב (2016).
* רכב של השנה (2017) (על ידי Frost & Sullivan 2017 Best Practices Award).
* רכב הבכורה של השנה (2017) (על ידי Frost & Sullivan 2017 Best Practices Award)
* סדאן והצ'בק במלזיה - רכב השנה (2017).
* הטוב ביותר 3 מכוניות העיר של מלזיה (2018) (Aurizn Awards 2018).
* זוכה הכסף - הבחירה של אנשים (2018) (Budget Car (Silver Winner) - Carlist.my People's Choice Awards 2018).

## גלריה

קובץ:2018 Perodua Bezza 1.3 Premium X with bodykits (2018-04-13) front view.jpg | "פרודואה באזה" דגם "Premium X", שנת 2018
קובץ:PERODUA Bezza 1.3 X Premium rear side view (Ocean Blue Metallic).jpg | "פרודואה באזה"
קובץ:Perodua Bezza 1.3 Advance in Penang, Malaysia (3).jpg | "פרודואה באזה"
קובץ:Perodua Bezza in Penang, Malaysia (2).jpg | "פרודואה באזה"
קובץ:Perodua Bezza in Penang, Malaysia (3).jpg | "פרודואה באזה"
קובץ:Perodua Bezza 1.3 Advance in Penang, Malaysia (1).jpg | "פרודואה באזה"
קובץ:Perodua Bezza 1.3 Advance in Penang, Malaysia (2).jpg | "פרודואה באזה"
קובץ:2018 Perodua Bezza 1.3 Premium X with manual transmission (2018-04-13) interior.jpg | "פרודואה באזה" דגם "Premium X", שנת 2018 - מבט ללוח מחוונים


## ראו גם
* פרודואה רוסה
* פרודואה קליסה
* פרודואה ויוה

## קישורים חיצוניים

* 
* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2016
קטגוריה:כלי רכב המורכבים במלזיה
באזה
מדרכות מפיקות חשמל

**מדרכות מפיקות חשמל** הוא אלבום הכולל ביצועים של אמנים שונים לשיריו של רוני סומק, אותם הלחין והפיק חיים רחמני. ברשימת האומנים המבצעים נכללים אומנים מפורסמים ובהם ברי סחרוף, אלון אולארצ'יק ושאנן סטריט, לצד אמנים מסצנת האינדי הישראלית, בהם קוסטה קפלן וטליה אליאב.

## הפקה
חיים רחמני, חבר בלהקת "קטב מרירי", הלחין את השירים והפיק את האלבום המורכב משיריו של המשורר רוני סומק. הרעיון להפקת האלבום הועלה על ידי רחמני בשנת 2009, אז הציג לסומק 10 סקיצות לשירים. באותה שנה הוציאה הלהקה ביצוע לשירו של סומק "שבע שורות על פלא הירקון". רחמני העביר את הסקיצות לאומנים, שהוסיפו את הפרשנות שלהם לשירים.

הסינגל הראשון שיצא מתוך האלבום הוא השיר "*יסמין. שיר על נייר זכוכית*" בביצועו של ברי סחרוף. השיר עוסק במציאות פוליטית של שני עמים מסוכסכים החיים ביחד. יציאת השיר לוותה בוידאו קליפ.

השיר "*עכשיו שיני הזאבים בבטן האיילה*" המבוצע על ידי טל גורדון הוא שיר שנכתב כתגובה לשירו של אמיר גלבע "*אילה אשלח אותך*" שנכתב בשנת 1972. השיר מתאר את ההתרחשות לאחר שהזאבים פוגשים את האיילה ומסתיים בתיאור סצנת אונס. השיר "*דימונה בלוז*", שנכתב בשנת 1989 כחלק מספר השירה החמישי של סומק "ברדלס", מבוצע על ידי שאנן סטריט. אלון אולארצ'יק הוא האמן היחיד באלבום המבצע 2 שירים ("*סולו*", "*טבלת יאוש. כלא באר שבע*"). החיבור שלו לפרויקט היה מקרי לאחר שרחמני ושמעון אדף, המבצע גם הוא שיר באלבום, פגשו בו במקרה באולפן ההקלטות.

## רשימת השירים באלבום

## קישורים חיצוניים
* מאחורי השירים עם רוני סומק, כאן - תאגיד השידור הישראלי, 27 במרץ 2019.

## הערות שוליים

קטגוריה:אלבומים בעברית
קוליברי להבי

ממוזער
**קוליברי להבי** (שם מדעי: *Topaza pyra*) הוא מין של עוף קטן טרופי ממשפחת הקוליבריים המצוי בצפון-מערב אמריקה הדרומית במדינות: ברזיל, אקוודור, קולומביה, פרו וונצואלה באזורי יערות גשם עד גובה 500 מטר. הוא קרובו היחיד לסוג של קוליברי קרימסון (*Topaza pella*).

קוליברי זה בעל נוצות צבעוניות בולטות המזכירות צבעי להבה ומכאן שמו. הוא מגיע לאורך 19–20 ס"מ בזכרים ו-13–14 ס"מ בנקבות אך המשקל של שני המינים נע סביב עשרה גרם. בעוד הנקבות בולטות פחות מהזכרים בירוק בהיר וגרון אדום הזכרים נוצצים מהם יותר וצבעם אדום בוהק עם "סינר" שחור לאורך החזה והראש אך עם סנטר ותחתית גרון בצבע צהוב עד ירוק בהיר בוהק. הכנפיים אדומות בהירות ולבנות בקצוות והזנב והשת כתומים עם זוג קצוות זנב ארוכים ומפותלים בצבע שחור. המקור שחור וקצר יחסית, באורך של 25 מ"מ.

קוליברי זה כמו קרוביו הוא עוף פעלתן פעיל יום המעופף בין פרחי היער בחיפוש אחר צוף מהפרחים לצד חרקים קטנים שהוא לוכד. הקוליברי יתקוף מסיגי גבול המתקרבים לפרחיו.

הקוליברי אינו מצוי בסכנת הכחדה, אף שהיערות שבהם הוא מצוי עלולים להיפגע מכריתה.

### תת-מינים
לקוליברי זה 3 תת-מינים:
* *Topaza pyra pyra*
* *Topaza pyra amaruni*
* *Topaza pyra pamprepta*

## קישורים חיצוניים

## הערות שוליים

קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון גולד
קטגוריה:קוליבריים
קטגוריה:אקוודור: עופות
קטגוריה:ברזיל: עופות
פרודואה רוסה

**פרודואה רוסה** (באנגלית: **Perodua Rusa**) הוא מיניוואן מתוצרת יצרנית הרכב המלזית פרודואה  אשר יוצר בין השנים 1996–2007.

## תצורות
* מסחרית, 2 מושבים.
* מיניוואן, 5 מושבים, 7 מושבים.

### דגמים
* "CX" - משקל 935 ק"ג.
* "EX" - משקל 1,140 ק"ג.
* "GX" - משקל 1,145 ק"ג.

## פרודואה רוסה
* דגמי "פרודואה רוסה" מבוססים על דגם: "Daihatsu Hijet" .
* מנוע קדמי.
* מנוע בנזין.
* מנוע קירור מים.
* סוג הנעה: הנעה אחורית.
* 5 דלתות (דלתות אחוריות - דלתות הזזה).
* קיבולת מכל דלק - 47 ליטר.
* בלמים: בלמים קדמיים: דיסקים קשיחים, בלמים אחוריים: תוף מוביל ונגרר.
* מתליים: חזית - תמוכת מקפרסון (MacPherson Strut) עם בולמי זעזועים טלסקופיים כפולים, חלק אחורי - סרן קשיח עם קפיץ עלה אליפטי למחצה ובולמי זעזועים טלסקופיים.
* רדיוס סיבוב מינימלי - 4.2 מטר.
* צמיגים: 175/70R13 (דגם מנוע 1.3 ליטר), 185/70R14 (דגם מנוע 1.6 ליטר).
* תאוצה בין 0–90 קמ"ש היא 12.7 שניות (דגם מנוע 1.3 ליטר).
* תאוצה בין 0–90 קמ"ש היא 13.2 שניות (דגם מנוע 1.6 ליטר).
* דגמי "פרודואה רוסה" משרתים כניידות משטרה במשטרת מלזיה, ובשרות מכבי האש המלזים.

## תמונות

קובץ:Perodua Rusa (first generation) (rear), Serdang.jpg |"פרודואה רוסה"
קובץ:Perodua Rusa (first generation, second facelift) (front), Serdang.jpg |"פרודואה רוסה"
קובץ: Perodua Rusa (first generation, second facelift) (rear), Serdang.jpg |"פרודואה רוסה"


## ראו גם
* פרודואה באזה
* פרודואה קליסה
* פרודואה אלזה 

## קישורים חיצוניים

* 
* אתר היצרן (perodua.com.my/index)

## הערות שוליים

קטגוריה:מיניוואנים
קטגוריה:מכוניות מסחריות
קטגוריה:דגמי מכוניות שהושקו ב-2016
קטגוריה:כלי רכב המורכבים במלזיה
רוסה
גביע איגוד השופטים בכדוריד

**גביע איגוד השופטים ב[[כדוריד]]** הוא המפעל השלישי בחשיבותו לכדוריד בישראל, אחרי ליגת העל בכדוריד וגביע המדינה בכדוריד. המפעל הוא תחרות גביע הרשמית של ישראל בענף הכדוריד, בניהול וארגון של איגוד הכדוריד בישראל ובחסות איגוד שופטי הכדוריד. טורניר ההכנה לעונה מוקדש לזכרו של משה מויזס רש.

## השיטה
המשחקים משוחקים לפני כל פתיחת עונה בליגת העל כטורניר הכנה לעונה הסדירה.
משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל משתתפות כל קבוצות הכדוריד הרשומות בליגת העל בכדוריד. במפעל 4 סיבובים סה"כ: סיבוב ראשון, רבע גמר, חצי גמר וגמר.

## מחזיקות הגביע

## קישורים חיצוניים
* 
* תולדות הליגה באתר איגוד הכדוריד בישראל

קטגוריה:ליגות כדוריד בישראל
פאולוס הראשון

**האפיפיור פאולוס הראשון** (בלטינית: **Paulus I**; 700 – 28 ביוני 767) היה אפיפיור מ-29 במאי 757 עד מותו בשנת 767.

## ביוגרפיה
פאולוס נולד בשנת 700 ברומא, והיה אחיו של סטפנוס השני. הוא ואחיו סטפן התחנכו לכמורה בארמון לטראנו. בתחילה הוא שימש כדיאקון רומא, הועסק לעיתים קרובות על ידי אחיו, סטפנוס השני, במשא ומתן עם המלכים הלומברדים. אחרי מותו של סטפנוס ב-26 באפריל 757, פאולוס גבר על הסיעה שרצתה להפוך את סגן הבישוף תאופילקט לאפיפיור, ונבחר ליורשו של אחיו על ידי הרוב שרצה ההמשך המדיניות של האפיפיור המנוח. שלטונו של האפיפיור החדש נשלט על ידי היחסים עם המלכים הפרנקים והלומברדים ולא עם האימפריה הביזנטית. הוא נהג כמנהג עצמאי ליידע את האקסרכיה הקיסרית ברוונה על הבחירות שלו, אבל כתב לפפין הגוץ כי הברית הפרנקית צריכה להישמר ללא פגע. פאולוס היה ככל הנראה מודאג מהסכנה הנשקפת מהמלך הלומברדי דזידריוס.

הלומברדים החזיקו את הערים אימולה, אוזימו, בולוניה, ואנקונה, אשר נתבעו על ידי רומא, ובשנת 758 תפסו את דוכסויות ספולטו ובנוונטו. בשובו מן דיכוי מרד בבנוונטו, דזידריוס ביקר ברומא, ואילץ את פאולוס לכתוב לפפין ולבקש ממנו לוותר על כל הטענות על לומברדיה. הוא הבטיח להחזיר את אימולה, אבל בתנאי שהאפיפיור ישכנע את פפין להחזיר את בני ערובה הלומברדים המוחזקים על ידי הפרנקים.

במכתב שנועד להפקיד את השליחים במעבר בטוח דרך שטח לומברדיה, הסכים פאולוס לדרישותיו של דזידריוס, והתחנן בפני פפין שיסכים לרצון הלומברדים על ידי הסכם שלום והחזרת בני הערובה. במכתב סודי שני, פאולוס יעץ לפפין על הסכם דזדיריוס עם הביזנטים לכיבוש רוונה, והפציר בפפין לבוא לעזרת האפיפיור, כדי לאלץ את מלך לומברדיה להשיב את הערים שנשמרו על ידו.

פפין ראה לנכון כי רצוי לשמור על יחסים טובים עם דזידריוס, ופאולוס ככל הנראה לא השלים הרבה במשחק הכפול שלו. מאוחר יותר, עם זאת, פפין נתן לאפיפיור תמיכה והוא שימש בורר בין הנציגות הרומית לטענות הלומברדיות.

בשנת 765 זכויות האפיפיור שוקמו בבנוונטו ובטוסקנה, וכן בטריטוריה חלקית בספולטו. בינתיים, הניכור מן קונסטנטינופול גדל יותר ויותר. מספר פעמים, במיוחד ב-759, פאולוס חשש שהקיסר הביזנטי ישלח צבא נגד העיר רומא. פאולוס חי בחרדה מתמשכת, שמא שאיפות הביזנטים במזרח יהפכו את ההשפעה הפרנקית לטובת הלומברדים. זה היה למעשה ניסיון, אבל פפין שמר על מדיניות החוץ המקורית שלו לגבי איטליה.

פאולוס מת ברומא ב-28 ביוני 767, ובמקומו נבחר סטפנוס השלישי.

## קישורים חיצוניים

* 
* 

## הערות שוליים

קטגוריה:אפיפיורים
קטגוריה:אפיפיורים במאה ה-8
קטגוריה:ילידי 700
קטגוריה:נפטרים ב-767
פרודואה קליסה

**פרודואה קליסה** (באנגלית: **Perodua Kelisa**) היא מכונית סופרמיני המוגדרת מכונית עירונית מתוצרת יצרנית הרכב המלזית **Perodua**  (שם רשמי: **Perusahaan Otomobil Kedua Sendirian Berhad**) אשר יוצרה בין השנים 2000–2007 במלזיה.

## "פרודואה קליסה"

* דגמי "פרודואה קליסה" התבססו על דגם "Daihatsu Mira"  (דור חמישי) מתוצרת דייהטסו היפנית.
* 5 דלתות האצ'בק.
* 4-5 נוסעים.
* מנוע קדמי.
* מנוע בנזין.
* מנוע קירור מים.
* קיבולת מכל בנזין - 40 ליטר.
* מיזוג אוויר.
* צבע נגד חלודה.
* רדיו - טייפ.
* הזעקה / נעילה מרכזית.
* חלונות חשמל.
* רדיוס סבוב מינימלי - 3.94 מטר.
* תאוצה בין 0-97 קמ"ש היא 14.8 שניות (מנוע 989 סמ"ק).

### דגמים
* "EX" - יוצר בין השנים 2001–2004
* "EZ" - יוצר בין השנים 2001–2007
* "GX" - יוצר בין השנים 2001–2007
* "850 EX" - יוצר בין השנים 2004–2007
* "EZS" - יוצר בין השנים 2004–2007
* "GXL" - יוצר ב-2002 ובין השנים 2004–2005
* "EZL" - יוצר ב-2002 ובין השנים 2004–2005
* "GXQ" - יוצר בין השנים 2006–2007
* "EZQ" - יוצר בין השנים 2006–2007

## תמונות

קובץ:Perodua Kelisa (first facelift) (front), Kuala Lumpur.jpg | "פרודואה קליסה"
קובץ:2005 Perodua Kelisa EX 1.0 Rear.jpg | "פרודואה קליסה", שנת 2005
קובץ:Perodua Kelisa (first facelift) (rear), Kuala Lumpur.jpg | "פרודואה קליסה", שנת 2005
קובץ:MHV Perodua Kelisa 01.jpg | "פרודואה קליסה"
קובץ: Perodua Kelisa (first facelift, basic) (rear), Kuala Lumpur.jpg | "פרודואה קליסה"


## ראו גם
* פרודואה רוסה
* פרודואה באזה
* פרודואה ויוה
* פרודואה אקסיה

## קישורים חיצוניים
* 

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2001
קטגוריה:כלי רכב המורכבים במלזיה
קליסה
יונס פון קניגסוורטר

**יונס פון קניגסוורטר** (בגרמנית: **Jonas von Königswarter**; 10 באוגוסט 1807 – 23 בדצמבר 1871) היה בנקאי יהודי-אוסטרי.

## קורות חיים
יונס פון קניגסוורטר נולד בפרנקפורט למשפחת קניגסוורטר , זמן קצר לאחר פלישת נפולאון לגרמניה המשפחה עברה לווינה. פה הוא התחיל לעבוד בבנק אצל דודו הרמן. לדודו לא היו יורשים ויונס קניגסוורטר התקדם בבנק והועמד בראשו. בשנת 1833 הוא מונה למבקר של הבנק הלאומי של האימפריה האוסטרו-הונגרית ובשנת 1850 הועמד בראש הבנק. במקביל הוא היה פעיל בתחום הקמת מסילות ברזל והיה יושב ראש מספר חברות בתחום. יונס קניגסוורטר היה יועץ לבורסה לניירות ערך.

קניגסוורטר היה פעיל בקהילה יהודית של העיר ומונה לנשיא הקהילה. הוא תרם למספר מוסדות של הקהילה.

בזכות השרות שלו לטובת הציבור, הוענקו לו מספר עיטורים והוא קיבל תואר אביר.

הוא נקבר בבית הקברות היהודי בוורינג, אך ב-1941 הוא הועבר ונקבר מחדש בחלקה היהודית החדשה של בית הקברות המרכזי של וינה.

לאחר מותו, בנו מוריץ פון קניגסוורטר הועמד בראש הבנק.

### ארמון קניגסוורטר

File:Palais Jonas von Königswarter, Vienna, 1860s.jpg|ארמון קניגסוורטר, בשלהי המאה ה-19
File:Palais Königswarter Sep 2006 003.jpg|הכניסה הראשית (2006)

בשנת 1862 הוא יזם את בניית  ברינגשטראסה בווינה. היא הוקמה ממש מול האופרה של וינה, והייתה אחת הווילות הראשונות בשדרה.

משנת 1890 קתרינה שראט התגוררה בארמון, עד לפטירתה בשנת 1940. ב-1907 הווילה נקנתה בידי הברון מיקלוש קיס דה איטבה, והוא הוריש אתה לשראט.

## קישורים חיצוניים

* 

קטגוריה:אנשי עסקים יהודים אוסטרים
קטגוריה:אצולה יהודית אוסטרית
קטגוריה:בנקאים יהודים אוסטרים
קטגוריה:יהודים הקבורים בווינה
קטגוריה:אוסטרים שנולדו ב-1807
קטגוריה:נפטרים ב-1871
קטגוריה:משפחת קניגסוורטר
קטגוריה:יהודים אוסטרו-הונגרים
חצי האי פפור

**חצי האי פפור** (באנגלית: **Pefaur Peninsula**) או **חצי האי (ונטימילייה) פפור** (באנגלית: **Pefaur (Ventimiglia) Peninsula**) או **חצי האי ונטימילייה** (באנגלית: **Ventimiglia Peninsula**)  הוא חצי האי הבולט מחוף דנקו לכיוון צפון מערב, בצידו המערבי של חצי האי האנטארקטי שבאנטארקטיקה. 

אורכו של חצי האי 11 קילומטרים. 

חצי האי מכוסה קרחונים. 

מצפון מזרח לחצי האי מצוי מפרץ יוז, ומדרום לחצי האי מצוי מפרץ שארלוט. 

מצר ז'רלאש מפריד בין חצי האי לבין האי בראבאנט שמצפון מערב לחצי האי.

## היסטוריה
### גילוי המפרץ

המפרץ מופה לראשונה על ידי סקר בריטי בשנת 1978.

### מקור השם

לחצי האי יש שמות שונים - צ'ילה קוראת לו "**חצי האי פפור**" על שמו של חיימה פפור (Jaime E. Pefaur) ביולוג מאוניברסיטת צ'ילה, שהיה חלק ממשלחת החקר האנטארקטית הצ'יליאנית בעונת המחקר 1968–1967. 

ארגנטינה קוראת לחצי האי בשם "**חצי האי ונטימילייה**".

## קישורים חיצוניים

* חצי האי פפור באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חצי האי, תוך סימון אתרים נוספים באזור באתר copernix

## הערות שוליים

פפור
פפור
יוחנן האחד עשר

**האפיפיור יוחנן האחד עשר** (בלטינית: **Ioannes XI**; 910 בערך – דצמבר 935) היה אפיפיור ממרץ 931 (בגיל 20) עד מותו בדצמבר 935.

## ביוגרפיה
אמו הייתה ככל הנראה מרוזיה, האישה הכי חזקה ברומא. אולם האבהות שלו נתונה במחלוקת. על פי הליבר פונטיפיקליס, אביו היה האפיפיור סרגיוס השלישי. אם זה נכון, יוחנן האחד עשר יהיה ידוע כאפיפיור היחיד שהיה בן בלתי חוקי של אפיפיור. (סילבריוס היה בן חוקי של הורמיסדס). מצד שני, קיימות גם טענות, כי יוחנן האחד עשר היה בנו של אלבריק הראשון מספולטו, רוזן טוסקולום.

אמא שלו מרוזיה הייתה דה-פקטו השליטה הרומית בזמנו, וכתוצאה מכך אחראית על מינויו של האפיפיור. בעקבות הדחתה של מרוזיה סביב 932, יוחנן האחד עשר הפך לכפוף לשליטתו של אלבריק השני מספולטו, הצעיר, אחיו למחצה. השליטה היחידה שנשארה בידי האפיפיור הייתה מילוי חובותיו הרוחניות. כל שאר השליטה הייתה בידי אלבריק השני, אשר התערב לא רק בניהול החילוני, אלא גם בענייני הכנסייה.

זה היה התעקשותו של אלבריק השני כי פליום ניתנה לתאופילקטוס, הפטריארך של קונסטנטינופול (935), וגם לארטולד, הארכיבישוף של ריימס (933). היה זה יוחנן האחד עשר אשר עמד בראש הכנסייה הקתולית במהלך ההשפלה העמוקה ביותר שלה, אם כי הוא היה זה שגם העניק פריבילגיות רבות לקהילה של קלוני, אשר עמדה מאוחר יותר במרכז רפורמות קלוני של הכנסייה.

## קישורים חיצוניים

* 
* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-935
פיטרבילט 281 ו-351

**פיטרבילט 281 /351** (באנגלית: **Peterbilt 281/351**) הם סדרות משאיות מסוג "Tractor unit"  בתצורות סמי-טריילר ופול-טריילר, המשמשים לגרירה, מתוצרת **Peterbilt**  (שם רשמי: **Peterbilt Motors Company**) האמריקאית אשר יוצרו בין השנים 1954–1976 בארצות הברית.

החלק העיקרי בדגמי "פיטרבילט 281 /351" הוא הגורר אליו ניתן לחבר נגררים שונים.

מטה ומפעל היצרן מוקמו בעיר דנטון בטקסס.

משאית מסוג "פיטרבילט 281" צולמה בשנת 1971 לסרט הטלוויזיה "Duel" .

## דגמים

* "פטרבליט 281" – יוצרו 125 יחידות בין השנים 1956–1959.
* "פטרבליט 351" – יוצרו 7,000 יחידות בין השנים 1954–1976.

## "פיטרבילט 281 /351"

* מנוע קדמי.
* קבינה בגרסאות: ללא שינה ועם שינה.
* 8 גרסאות של המארז.
* 3 מערכות היגוי שונות.
* יותר מ-100 אלמנטים של התאמה חיצונית.
* 9 אפשרויות ריפוד.
* 9 אפשרויות עבור המחוונים.
* יכולת גרירה: עד שלושה טריילרים.

## תמונות

קובץ:Pete281lineup.JPG | משאיות "פיטרבילט 281"
קובץ:Surviving Duel truck.JPG | "פיטרבילט 281" – מכלית (משאית), מימין: פלימות' ואליאנט (מסרט הטלוויזיה "Duel", צולם בשנת 1971)

## ראו גם
* פיטרבילט 379

## קישורים חיצוניים

* 
* 
* 
* אתר היצרן (peterbilt.com)

## הערות שוליים

קטגוריה:משאיות סמי-טריילר
קטגוריה:משאית מכלית
קטגוריה:כלי רכב שהושקו ב-1954
קטגוריה:כלי רכב אמריקאיים
קטגוריה:משאיות Peterbilt
RWD-15

**RWD-15** הוא מטוס תיור ותובלה קל מתוצרת פולין.

## בארץ ישראל
המטוס הגיע לישראל ב-1939 והצטרף לצי המטוסים של חברת התעופה אווירון. במטוס 4–5 מושבים.

לא נעשה שימוש רב במטוס: בין השנים 1939–1945 הוא היה במחסן של חברת אווירון באשדות יעקב וב-1945 הוכשר לטיסה ועבר לשדה התעופה ברמלה שם היה הבסיס החדש של חברת אווירון. ב-1946 פינו את שדה התעופה לוד מטייסות קרב הבריטיות והאמריקאיות ואז פעילות המטוס R.W.D-15 עברה ללוד והוא עשה טיסות יומיות בקו לוד-חיפה.

כששירות האוויר הוקם רצו להעביר את המטוס הזה מלוד לשדה דוב והיו לזה כמה סיבות. קודם כל המטוס פעל תחת העיניים של הבריטים וגם היו קשיי גישה למקום בסביבה ערבית עוינת וסכנה מפני חבלות של פועלים ערבים שעבדו באזור. בדצמבר 1947 הוטסו כל המטוסים של החברה במבצע ציפורה מלוד לשדה דוב אבל ה־RWD-15 היה בזמן הזה במוסך בשביל שיפוצים ובגלל זה אי אפשר היה להטיס אותו לשדה דב. בלילה ב-13 באפריל 1948 חדרה קבוצת ערבים לשדה בלוד והעלתה את המטוס הזה באש.

## קישורים חיצוניים

* R.W.D-15 באתר חיל האוויר

קטגוריה:מטוסי סיור
קטגוריה:מטוסי תובלה
קטגוריה:פולין: תעופה
קטגוריה:היישוב: תעופה
דורון טלמון

**דורון טלמון** (נולדה ב-7 באוקטובר 1986) היא זמרת-יוצרת ישראלית, סולנית להקת "ג'יין בורדו".

## ביוגרפיה
טלמון היא בת לאבנר ולסמדר, ולה שני אחים. טלמון גדלה בתל אביב אך כשהייתה בת 12 עברה עם משפחתה להתגורר במושב רמות שברמת הגולן. היא למדה בבית ספר תיכון נופי גולן בקצרין ושירתה בצה"ל כמש"קית ת"ש.

לאחר שחרורה מצה"ל למדה בבית ספר למוסיקה רימון. במשך ארבע שנים היא הייתה זמרת ליווי של רמי קלינשטיין וניגנה על כלי הקשה. בעת שלמדה ברימון הקימה הרכב מוזיקלי עם מתי גלעד ושני חברים נוספים, כדי להשתתף בתחרות להקות בבית הספר. בשנת 2012, לאחר התחרות, פרשו החברים האחרים בהרכב למעט גלעד, ובנקודה זו בזמן הצטרף אל השניים אמיר זאבי ושם ההרכב שונה ל"ג'יין בורדו". שמה של הלהקה מורכב משמות הסוסות של טלמון, ג'יין ובורדו. טלמון כותבת שירים ללהקה והיא הסולנית של ההרכב.

בשנת 2014 הוציאה הלהקה את אלבום הבכורה שלה. מן האלבום בלטו השירים "איך אפשר שלא", "עינב" ו"ויסקי". שלוש שנים מאוחר יותר יצא אלבומה השני של הלהקה, וב־2019, 2020 ו־2024 הלהקה הוציאה עוד שלושה אלבומים: אוקיינוסים, שירים של אחרים וכישוף.

במקביל לחברות ב"ג'יין בורדו" הייתה טלמון חברה בהרכבים "קאט אאוט קלאב" ו"סיקרט סי".

בשנת 2017, השתתפה טלמון בווידאו קליפ לשיר "פומרניאן" של ערוץ הכיבוד, ובאותה שנה הקליטה דואט עם בן גולן עבור אלבומו. בשנת 2018 הקליטה דואט עם מאור כהן עבור אלבומו, ובשנה זו הלחינה גם שיר במסגרת פרסומת של בנק דיסקונט.

באירוויזיון 2019, שנערך בתל אביב, נמנתה עם צוות השיפוט הישראלי. באותה שנה החלה לשדר תוכנית מוזיקה בגלגלצ, בימי רביעי ב־22:00. השידור האחרון שלה היה במרץ 2020.

ב־17 באוגוסט 2023 יצא לאור השיר "כתונת פסים 2023" בו השתתפה לצד אמנים ישראלים רבים אחרים.

ב־1 באוגוסט 2024 השתתפה בסינגל "הכל יסתדר" של המוזיקאי אוהב.

ב-18 במרץ 2025 התארחה באלבומו של שלמה ארצי "אותיות נחמה", בסינגל "תני לי יד בעולם".

## חיים אישיים
טלמון נשואה לבסיסט מתי גלעד, חברהּ ללהקת "ג'יין בורדו", ולהם שתי בנות. הם מתגוררים בתל אביב.

## קישורים חיצוניים

* 
* 
* 

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:בוגרי תיכון נופי גולן (קצרין)
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:נשות המושב
קטגוריה:אנשי המושב
קטגוריה:תל אביב-יפו: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986
קטגוריה:מועצה אזורית גולן: אישים
אלכסנדר הרביעי (אפיפיור)

**האפיפיור אלכסנדר הרביעי** (בלטינית: **Alexander IV**; 1199 או 1185 – 25 במאי 1261) היה האפיפיור מ-12 בדצמבר 1254 עד מותו בשנת 1261.

## ביוגרפיה
נולד בשם **רינאלדו די ג'ן** או **רינאלדו קונטי** באנאני (בימינו במחוז רומא), הוא היה, מצד אמו, בן למשפחת דה קונטי די סגני, רוזני סגני, כמו אינוקנטיוס השלישי וגרגוריוס התשיעי. דודו גרגוריוס התשיעי מינה אותו לחשמן המגן של מסדר הפרנציסקנים בשנת 1227, לקמרגלנגו של הכס הקדוש  מ-1227 עד 1231 ולבישוף אוסטיה בשנת 1231 (או 1232). הוא הפך לדיקן מועצת הקרדינלים בשנת 1244 (או 1240). לאחר מותו של אינוקנטיוס הרביעי בשנת 1254 הוא נבחר לאפיפיור בנאפולי ב-12 בדצמבר 1254.

אלכסנדר הרביעי ירש את אינוקנטיוס כאפוטרופוס של קונרדין, המלך האחרון מבית הוהנשטאופן, שהבטיח לו הגנה; אבל בתוך פחות משלושה שבועות הוא קשר איתו בהתנצלות, והתנגד במרירות לדודו של קונרדן מנפרד. אלכסנדר הרביעי איים על החרם ונגע נגד מפלגת מנפרד ללא השפעה. הוא גם לא הצליח לגייס את מלכי אנגליה ונורווגיה במסע-צלב נגד בית הוהנסטאופן. רומא עצמה הפכה גם לגיבלינית נגד האפיפיור, שנסוג לוויטרבו, שם מת ב-1261. הוא נקבר בקתדרלת ויטרבו, אך קברו נהרס במהלך שיפוצים במהלך המאה ה-16.

תקופתן של אלכסנדר כאפיפיור התמקדה במאמצים לאחד את הנצרות האורתודוקסית המזרחית עם הכנסייה הקתולית, בהקמת האינקוויזיציה בצרפת, במתן טובות הנאה למסדר המנדיקנטים, ובניסיון לארגן מסע צלב נגד הטטרים לאחר הפשיטה השנייה נגד פולין ב-1259.

ב-26 בספטמבר 1255 הקים אלכסנדר הרביעי את מסדר הקדושה קלרה מאסיזי, מייסדת המסדר הדתי לנשים הנקרא "קלרות המסכנות". ב-29 באוקטובר 1255, בבולה האפיפיורית "בנינה אופרטיו", הכריז אלכסנדר על "הידע שלו" על הסטיגמטה המיוחסת לפרנציסקוס מאסיזי.

ב-27 בספטמבר 1258 הכריז אלכסנדר בבולה אפיפיורית, כי "ניחוש או כישוף" לא ייחקר על ידי האינקוויזיטורים של הכנסייה, שהוטל עליהם לחקור כפירה. עבירות של קסמים יש להשאיר לרשויות המקומיות, אלא אם כן היה להן "ידע בכפירה גלויה", אשר כללה "התפללות על מזבחיהם של אלילים, הקרבת קורבנות, התייעצות עם שדים, או ניסיון לעורר תגובות מהם". בתקופה זו בהיסטוריה של הכנסייה, השימוש בקסמים לא נראה ככפירה מטבעו, אלא מושרש באמונות טפלות או באמונות שגויות.

ב-14 במאי 1254, זמן קצר לפני מותו, העניק אינוקנטיוס הרביעי את סיציליה, אחוזה פיאודלית של האפיפיור, לאדמונד, הבן השני של הנרי השלישי, מלך אנגליה. אלכסנדר אישר את המענק ב-9 באפריל 1255, תמורת 2,000 אונקיות של זהב לשנה, שירות של 300 אבירים במשך שלושה חודשים בעת הצורך, וכן 135,541 מרקים לפצות את האפיפיור עבור הכסף שהוא השקיע בניסיון להדיח את מנפרד, מלך סיציליה. ניסיונותיו הכושלים של הנרי לשכנע את נתיניו לשלם את המיסים הנדרשים כדי לעמוד בדרישותיו של אלכסנדר היו אחד הגורמים בסכסוך בין המלך לפרלמנט, שהגיע לשיאו במלחמת הברונים השנייה. ב-12 באפריל 1261, זמן קצר לפני מותו, הוציא אלכסנדר בולה אפיפיורית עבור המלך הנרי, שפטר אותו ואת אצילי הממלכה שלו משבועות שנקבעו בהוראות אוקספורד, שמילאו תפקיד במלחמה.

## קישורים חיצוניים

* 

## הערות שוליים

קטגוריה:אפיפיורים
קטגוריה:אפיפיורים איטלקים
קטגוריה:אפיפיורים במאה ה-13
קטגוריה:ילידי המאה ה-12
קטגוריה:נפטרים ב-1261
גיטה אבינור

**גיטה אבינור** (16 באוקטובר 1929 – 29 באפריל 1975) הייתה מבקרת ספרות ישראלית.

## ביוגרפיה
אבינור נולדה בווינה בירת אוסטריה לזוג הכימאים, ד"ר בינם אשכנזי, שהיה מאוחר יותר מנהל בית הספר התיכון ברחובות, וד"ר חיה רבקה לבית פיינברג. בשנת 1939, אחרי סיפוח אוסטריה בידי הנאצים, נשלחה לארץ ישראל על ידי הוריה שהצטרפו אליה לאחר מספר חודשים. למדה באוניברסיטה העברית בירושלים, וכן בהולנד, ולימדה באוניברסיטת חיפה.

הייתה נשואה לכימאי ד"ר מיכאל אבינור, ממציא הכתב הכרמלי.

אבינור נפטרה בשנת 1975 כשהיא מותירה אחריה שלושה ילדים.

## פעילותה הספרותית
אבינור פרסמה מאות מסות ורשימות ביקורת במוספי הספרות של העיתונות היומית ובכתבי העת לספרות (בעיקר מאזניים, קשת וכרמלית), וכן חיברה ערכים עבור האנציקלופדיה העברית.

בתחום הספרות העברית הקדישה אבינור חלק מכתיבתה לאבות הספרות העברית החדשה בשירה (שאול טשרניחובסקי, חיים נחמן ביאליק, ש' שלום) ובפרוזה (גרשון שופמן, אורי ניסן גנסין, י. ד. ברקוביץ, יהודה בורלא, הלל הלקין), וכן הקדישה מאמרים וסדרות של מאמרים לסופרי דור תש"ח ולסופרי הגל החדש ובהם עמוס עוז, א"ב יהושע, חיים גורי, יהודה עמיחי, ס' יזהר, אהרן מגד, יורם קניוק, אהרן אפלפלד, חנוך ברטוב, שבתאי טבת, עמליה כהנא-כרמון, בנימין גלאי, ודוד שחר. 

בניתוח יצירותיהם של סופרי דור תש"ח, מהתקופה שלאחר הקמת המדינה, עמדה אבינור על תחושות האכזבה העמוקה שאפיינו חלק גדול מהן, אותן הגדירה כ"משבר המדינה". היא חיברה גם שורה של מסות על נושאי יסוד בספרות העברית החדשה, כגון צל השואה וייצוגם של המוטיב הישראלי והיחס לקיבוץ, ובהקשר היהודי הרחב יותר כתבה על הסופרים והאינטלקטואלים היהודים שחיו ויצרו בווינה.

בתחום ספרות העולם פרסמה אבינור מאמרים על מגוון רחב של סופרים ויוצרים, החל מיוצרים קלאסיים כשייקספיר וכלה בסופרים פופולריים בני המאה ה-20 כגון אלברטו מורביה. בין השאר כתבה רשימות על פרנץ קפקא, יוזף רות, קרלו לוי, ג'ונתן סוויפט, אדגר אלן פו, ויליאם גולדינג והנרי ג'יימס. כמו כן כתבה אבינור מאמרים על גלגוליהן ההיסטוריים וייצוגיהן הספרותיים של דמויות היסטוריות שנויות במחלוקת, כגון הנרי השני, מלך אנגליה, ושל אירועים היסטוריים כגון מלחמת שלושים השנים.

בתחום ספרות העולם התמקדה אבינור במיוחד בספרות הגרמנית המודרנית, לרבות בהקשר להשפעות השואה ויתר זוועות המשטר הנאצי על הספרות שנכתבה לאחר מלחמת העולם השנייה. בין היתר כתבה על היינריך בל (שאת זכייתו תשע שנים מאוחר יותר בפרס נובל לספרות, כסופר הגרמני הראשון לאחר מלחמת העולם השנייה, חזתה במאמר שפרסמה ב"משא" בשנת 1963), וכן על גינטר גראס, הרמן הסה, האחים תומאס מאן והיינריך מאן, ואריך קסטנר.

בכתיבתה שילבה אבינור רשמים מפגישות שערכה עם סופרים ויוצרים, בישראל ומחוצה לה. את דרך כתיבתה תיאר חוקר הספרות, פרופ' אבנר הולצמן, באופן הבא:

## ספריה
*השקף אחורה בעצב: מאמרים בביקורת הספרות העברית, 1974.
*הפורטת על הפסנתר הכחול: מאמרים בבקורת הספרות, מפעל סופרי חיפה, 1974.
*בצל הזכרונות: מאמרים בבקורת הספרות, מפעל סופרי חיפה, 1975.

## קישורים חיצוניים

* 
* 
* 
* 
* 

קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:ישראליות ילידות אוסטריה
קטגוריה:ישראלים ילידי אוסטריה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:חיפה: אישים
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-1975
קטגוריה:ישראלים שנפטרו ב-1975
טקס פרסי האקדמיה הבריטית לקולנוע ה-8

**טקס [[פרס באפט"א לקולנוע|פרסי האקדמיה הבריטית לקולנוע]] ה-8** שמעניקה האקדמיה הבריטית לאמנויות הקולנוע והטלוויזיה, נערך בשנת 1955, בו הוענקו פרסים לסרטים הטובים ביותר של שנת 1954.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
** [[שכר האימה]] **
* המרד על הקיין
* קרינגטון ו.ס.
* *The Divided Heart*
* רופא בבית
* *Executive Suite*
* *For Better, For Worse*
* בחירתו של הובסון
* איך להינשא למיליונר
* *Jigokumon*
* *The Maggie*
* *The Moon is Blue*
* חופי הכרך
* *Pane, amore e fantasia*
* *The Purple Plain*
* חלון אחורי
* *Riot in Cell Block 11*
* רובינזון קרוזו
* רומיאו ויוליה
* שבע כלות לשבעה אחים

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
** [[בחירתו של הובסון]] **
* קרינגטון ו.ס.
* *The Divided Heart*
* רופא בבית
* *For Better, For Worse*
* *The Maggie*
* *The Purple Plain*
* רומיאו ויוליה

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[מרלון ברנדו]] – [[חופי הכרך]] **
* חוזה פרר – המרד על הקיין
* פרדריק מארץ' – ידיים רעבות לשלטון
* ג'יימס סטיוארט – סיפורו של גלן מילר
* נוויל ברנד– *Riot in Cell Block 11*

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[קנת' מור]] – [[רופא לעת צרה]] **
* דייוויד ניבן – קרינגטון ו.ס.
* ג'ון מילס – בחירתו של הובסון
* רוברט דונאט – *Lease of Life*
* מוריס דנהאם – מישור הארגמן
* דונלד וולפיט – סוונגלי

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** איבון מיטשל – ''The Divided Heart'' **
* מרגרט לייטון – קרינגטון ו.ס.
* נואל מידלטון – קרינגטון ו.ס.
* ברנדה דה בנזי – בחירתו של הובסון
* אודרי הפבורן – סברינה

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** קורנל בורצ'רס – ''The Divided Heart'' **
* ג'ודי הולידיי *– *Phffft!
* שירלי בות' *– *אודות גברת לסלי
* גרייס קלי *– *אליבי
* ג'ינה לולובריג'ידה *– *לחם, אהבה וחלומות

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** ''The Young Lovers'' - [[ג'ורג' טבורי]] ורובין אסטרידג**'
* *The Divided Heart* - ג'ק ויטינגהם
* רופא לעת צרה - ניקולס פיפס
* בחירתו של הובסון - דייוויד לין, נורמן ספנסר, ויניארד בראון
* *The Maggie* - ויליאם רוז
* *Monsieur Ripois* - יו מילס ורנה קלמנט
* מישור הארגמן - אריק אמבלר
* רומיאו ויוליה - רנטו קסטלני

### הסרט הדוקומנטרי הטוב ביותר
***Det Stora Ädventyret***

### השחקן החדש המבטיח ביותר בקולנוע
** [[דייוויד קוסוף]] – ''The Young Lovers'' **
* מגי מקנמרה – *The Moon Is Blue*
* אווה מארי סיינט– חופי הכרך

### סרט האנימציה הטוב ביותר
***Arie Prerie***

### פרס UN
** ''The Divided Heart'' **

### פרס מיוחד
** ''A Time Out of War'' **

## קישורים חיצוניים

קטגוריה:טקסי פרס באפט"א
קטגוריה:1955
קטגוריה:1955 בממלכה המאוחדת
פיטרבילט 379

**פיטרבילט 379** (באנגלית: **Peterbilt 379**) היא סדרת משאיות מסוג "Tractor unit"  בתצורות סמי-טריילר ופול-טריילר, המשמשים לגרירה, מתוצרת פיטרבילט  (שם רשמי: **Peterbilt Motors Company**) האמריקאית אשר יוצרו בין השנים 1987–2007 בארצות הברית.

בארצות הברית מוגדרים דגמי "פיטרבילט 379" כמשאיות דרגה 8 ("Class 8") , כלומר משאית שמשקל הברוטו שלה ("Gross vehicle weight rating", )  עולה על . המשאית מוצעת עם מספר דגמי מנועים לבחירת הלקוח, ובהם מנועי דיזל של קטרפילר, דטרויט דיזל וקאמינס. הספק המנועים יכול להגיע עד . הגורר כולל תא נהג עם 2 דלתות, וניתן לבחור האם להוסיף תא שינה מאחוריו או לא (פיטרבילט מציעה את שתי האפשרויות).

דגם זה זכה לפרסום בסרט "הרובוטריקים" בו הוא מופיע כצורת המשאית של מנהיג הרובוטריקים אופטימוס פריים. בנוסף לסרטי הרובוטריקים הוא הופיע בסרטי קולנוע אחרים, בהם "מהיר ועצבני".

## "פיטרבילט 379"
דגם  "פיטרבילט 379" הייתה משאית הדגל של היצרן "פיטרבילט" משנת 1987 ועד שנת הדגם 2007, ושמרה על אף ארוך זמין באורכים סטנדרטיים ובאורך מכסה המנוע הארוך. לאחר שהחליף את דגם ה-"359" בשנת 1987, הדגם נשאר בייצור עד מרץ 2007 עם 1,000 יחידות אחרונות שהיו קרויות "Legacy Class 379".

החלק העיקרי בדגם ה-"פיטרבילט 379"  הוא הגורר אליו ניתן לחבר נגררים שונים.

הדגם היה פופולרי מאוד ל"נהגים בעלים-מפעילים" (owner-operator drivers). בהובלות מדובר בנהג משאיות מסחרי עצמאי או בעסק קטן שמפעיל משאיות להובלת סחורות על כבישים מהירים עבור לקוחותיו. מרבית "מפעילי הבעלים" הופכים להיות נהגים לחברות הובלות תחילה על מנת לצבור ניסיון ולקבוע כי הקריירה מתאימה להם.

משאית "פיטרבילט 379" הושקה ב-2 תצורות: הורכב פגוש לחלק האחורי של הקבינה בגודל 119 אינץ' (302.26 ס"מ), ומכסה מנוע באורך מורחב עבור דגם עם פגוש לחלק האחורי של הקבינה בגודל 127 אינץ' (322.58 ס"מ).

דגם "פיטרבילט 379" נבדל מדגם "פיטרבילט 359" (מבחינה חיצונית) בשימוש בשמשה קדמית מוגדלת (המאפשרת מגבים אופקיים לשמשה). דגם "פיטרבליט 379" הוצג עם  אותות פנייה (וִינְקֶר, פנס איתות) על  הפנסים הראשיים  (ולא בפגוש), מה שהופך את הפנסים המלבניים לסטנדרטיים.

## תמונות

קובץ:OptimusandJazz.jpg | ה"פיטרבילט 379" שמגלם את אופטימוס פריים
קובץ:Camion-Peterbilt-Coca-Cola.JPG | "פיטרבילט 379"
קובץ:Bakersfield, (CA) Truck Peterbilt at Flying J Travel Plaza (2012) .jpg | "פיטרבילט 379"
קובץ:Peterbilt - Flickr - dave 7.jpg | "פיטרבילט 379"
קובץ:Green Peterbilt 379.jpg  | "פיטרבילט 379"
קובץ:Bakersfield, (CA) Truck Peterbilt (2) at Flying J Travel Plaza (2012) .jpg | "פיטרבילט 379"
קובץ:Bakersfield, (CA) Truck Peterbilt at Flying J Travel (2).jpg | "פיטרבילט 379"


## ראו גם
* משאית סמי-טריילר
* פיטרבילט 281 ו-351
* פיטרבילט 389

## קישורים חיצוניים

*  תמונות של פיטרבילט 379 בפליקר
* 
* 
* 

## הערות שוליים

קטגוריה:משאיות
קטגוריה:משאיות סמי-טריילר
קטגוריה:משאית מכלית
קטגוריה:כלי רכב שהושקו ב-1987
קטגוריה:כלי רכב אמריקאיים
קטגוריה:משאיות Peterbilt
האפה קרקלינג

**האפה קרקלינג** (בגרמנית: **Hape Kerkeling**; נולד ב-9 בדצמבר 1964) הוא מנחה טלוויזיה גרמני.

## ביוגרפיה
קרקלינג נולד ברקלינגהאוזן. במהלך לימודיו בבית הספר הקים עם חבריו להקה והם אף הקליטו שיר ביחד.

ב-1984 החל להופיע בקומדיה הטלוויזיונית "Känguru".

מ-1989 ועד 1991 הנחה את התוכנית הגרמנית הבוחרת את נציגות גרמניה לאירוויזיון.

ב-1991 התפרסם בכך שהתחפש לביאטריקס, מלכת הולנד וכמעט שנכנס לביקור רשמי בארמון בלוו. בשנה זו זכה בפרס הטלוויזיה "Goldene Europa".

ב-1992 יצא הסרט "Kein Pardon" שאותו ביים, ושיחק בתפקיד הראשי בו.

ב-1996 יצא הסרט "Willi und die Windzors", גם הוא בבימויו, המציג את השערוריות שבהן היו מעורבים בני משפחת המלוכה הבריטית.

ב-2003 הופיע בסדרת הטלוויזיה "Lindenstraße" של ערוץ Das Erste.

הוא הנחה את שתי העונות הראשונות של "Let’s Dance", הגרסה הגרמנית של "רוקדים עם כוכבים".

ב-2006 יצא ספרו הביוגרפי "I'm Off Then", וב-2015 יצא הסרט "I'm Off Then", המבוסס על הספר.

ב-2008 זכה בפרס הטלוויזיה של בוואריה (Bavarian TV Awards).

באירוויזיון 2010 מסר את הניקוד של גרמניה.

ב-2013 דיבב את אולף בגרמנית בסרט "לשבור את הקרח". אחרי כן דיבב גם בסרט "קונג פו פנדה 3".

כקומיקאי נודע בשלל דמויות הסאטירה שביצע.

## קישורים חיצוניים

*  

קטגוריה:מנחי טלוויזיה גרמנים
קטגוריה:קומיקאים גרמנים
קטגוריה:מדבבים גרמנים
קטגוריה:גרמנים שנולדו ב-1964
שרפת וינדסקייל

ממוזער|מפעל וינדסקייל, בו התרחשה השרפה (1985)
**שרפת וינדסקייל** (באנגלית: **Windscale fire**) התרחשה מ-10 באוקטובר 1957 ולמשך 3 ימים במפעל וינדסקייל במחוז קאמברלנד  בצפון אנגליה. השרפה מהווה את התאונה הגרעינית החמורה ביותר בהיסטוריה של בריטניה, בדרגה 5 (מתוך 7) בסולם הבינלאומי לאירוע אטומי ורדיולוגי של הסוכנות הבינלאומית לאנרגיה אטומית.

השרפה התרחשה בכור מספר 1 (מתוך סה"כ שני כורים) במפעל. שני הכורים נבנו כחלק מפרויקט ההתחמשות הגרעינית הבריטית. השרפה בערה במשך 3 ימים ובתוך כך שחררה קרינה רדיואקטיבית. אחת ההשפעות הידועות של השרפה הוא שחרור האיזוטופ הרדיואקטיבי יוד-131  אשר עשוי לגרום לנחשפים אליו ללקות בסרטן בלוטת התריס. סך הכל מוכרים כ-240 מקרים של נפגעים שלקו בסרטן זה כתוצאה מהשרפה. למרות זאת, במהלך התרחשות השרפה, לא פונתה אוכלוסייה מהאזור החשוף לקרינה.

השפעה נוספת נראתה בחלב, אשר עד מרחק של 190 קמ"ר מאירוע השרפה - נראה דליל ולא ניתן לשימוש. מחקר שנערך בשנת 2010, בדק את השפעת השרפה על עובדים שהיו מעורבים בניקוי המפעל לאחר סיומה, ומצא שלא נגרם להם נזק כלשהו.

## קישורים חיצוניים
* 

קטגוריה:תאונות גרעיניות
קטגוריה:שרפות בממלכה המאוחדת
קטגוריה:1957 בממלכה המאוחדת
פנחס משה טאוב

ממוזער|בית המדרש קוזמיר בבני ברק
**רבי פנחס משה טאוב** (נולד בט"ז בסיוון ה'תשט"ו, 6 ביוני 1955) הוא האדמו"ר מקוזמיר.

## ביוגרפיה
נולד בתל אביב בשנת 1955 לרבי ישראל דן טאוב ממודז'יץ ובילא רחל בת הרב שמואל אהרן שצדרוביצקי מקוברין - ביאליסטוק. למד בישיבת טשעבין. נישא לחנה בת האדמו"ר מלובלין רבי אברהם אייגר. במשך כמה שנים שימש כראש הכוללים בחסידות מודז'יץ, וכרב בית המדרש המרכזי של חסידי מודז'יץ.

היה מקורב לזקנו רבי שמואל אליהו טאוב ממודז'יץ בעל 'אמרי אש' ובעידודו הדפיס מחדש את הספר 'דברי ישראל' מתורת זקינם רבי ישראל טאוב, האדמו"ר הראשון שכונה כאדמו"ר ממודז'יץ.

לאחר פטירת אביו מונה אחיו רבי חיים שאול טאוב לממלא מקומו כאדמו"ר ממודז'יץ. רבי פנחס משה פתח חצר חדשה והחל לכהן כאדמו"ר מקוזמיר. הוא הקים בית מדרש ברחוב רש"י בבני ברק.

דברי תורתו מודפסים מדי שבוע בגיליון "טעמו וראו".

כמסורת בית אבותיו הוא מלחין ניגונים חדשים, ניגונו על המילים "אודה ה' בכל לבב" התפרסם.

בחודש תמוז 2020, עבר אירוע לבבי חמור בעיצומה של חתונת נכדתו הראשונה וסכנה נשקפה לחייו, אולם הוא התאושש והבריא ומאז עורך סעודה רבת משתתפים לציון הצלתו.

## משפחתו
מבניו:
* הרב יהודה לייב טאוב חתן האדמו"ר מראדושיץ בית שמש
* הרב שאול ידידיה אלעזר טאוב חתן האדמו"ר מקומרנה ירושלים
* הרב אהרן נחום טאוב חתן האדמו"ר מלעלוב בית שמש
* עקיבא טאוב חתן האדמו"ר מלעלוב ברנוביץ

מחתניו:
* יחיאל יהושע רבינוביץ בן האדמו"ר מביאלא לונדון
* שלום גולדמן בן רבי אליעזר גולדמן, האדמו"ר מזוועהיל ארצות הברית
* ישראל מורגנשטרן, בן רבי יצחק מאיר מורגנשטרן
* יוסף רבינוביץ, בן האדמו"ר מביאלא בני ברק
* משה אברהם ברזובסקי, נכד רבי שמואל ברזובסקי, האדמו"ר מסלונים
* טוביה ליברמן, נכד הרב יוסף ליברמן.

## קישורים חיצוניים
* 

קטגוריה:בוגרי ישיבת טשעבין
קטגוריה:בני ברק: אדמו"רים
קטגוריה:אדמו"רי מודז'יץ
צלק העמוני

**צֶלֶק העמוני** מופיע בשתי רשימות גיבורי דוד, לקראת סוף הרשימה שבספר שמואל ובאמצע הרשימה שבספר דברי הימים.

## משמעות הכינוי: "העמוני"
התלמוד הבבלי מביא את שמו להוכחה שדוד המלך לא הקפיד שיהיו בין ראשי חייליו דווקא ישראליים מיוחסים מבטן ומלידה, שהרי צלק היה מבני עמון או אולי גר עמוני. אכן, התלמוד מציע שאפשר שלא היה עמוני ממש, אלא שבא מארץ בני עמון.

שאלת ייחוסו של צלק משותפת לעוד דמויות בספר שמואל הנקראות על שמות עמים אחרים, כמו: אוריה החיתי, איתי הגיתי, יתר הישמעאלי ועוד. מלבד הכתוב בתלמוד, היה מי שהסביר שאותם לוחמים היו מופקדים על אותם עמים ולכן נקראו על שמם, לפי זה, צלק היה מופקד על בני עמון במלכות דוד. אפשרות נוספת שאלו כינויים סמליים שניתנו לאותם אנשים בעקבות אירועים יוצאי דופן שהיו קשורים בהם.

אין מניעה על פי התורה שבני עמון יתגיירו, אך אין באפשרותם לשאת נשים ישראליות מלידה.

יש מי שהציע שצלק כלל אינו קשור לבני עמון, ו"עמוני" משמעו שהיה מכפר עמונה שליד עפרה המקראית.

## נושא כלי יואב
הפסוק בשתי הרשימות מביא לצד צלק גם את נחרי הבארותי נושא כליו של יואב בן צרויה. אכן, בספר שמואל יש קרי וכתיב בפסוק: "צֶלֶק הָעַמֹּנִי נַחְרַי הַבְּאֵרֹתִי (כתיב: **נשאי**) **נֹשֵׂא** כְּלֵי יוֹאָב בֶּן צְרֻיָה". לפי הכתיב, לא רק נחרי היה נושא כליו של יואב שר הצבא, אלא גם צלק, ומכאן שהיה מקורב מאוד לאיש הבכיר ביותר בצבא.

בספר שמואל מסופר שיואב הרג את אבשלום באמצעות עשרה מנושאי כליו, ולכן אין להתפלא שמוזכרים כאן יותר מנושא כלים אחד, אך אפשר ללמוד מכאן שלא כל נושאי הכלים היו באותו מעמד, ושני אלו שבפסוק היו נכבדים גם בפני עצמם. מכל מקום, ייתכן שצלק העמוני היה מאותם עשרה נושאי כלים שהשתתפו בהריגת אבשלום וסיום מרדו.

## ראו גם
* גיבורי דוד
* יואב בן צרויה
* אבשלום

## הערות שוליים

קטגוריה:גיבורי דוד
קטגוריה:אישים מבני עמון
קטגוריה:לוחמים בתנ"ך
קטגוריה:אישים בספר שמואל
פרשת שמונת מלכי אדום

**פרשת שמונת [[מלכי אדום]]** (נקראת גם פרשת **ואלה המלכים** או **שמונת המלכים**) היא פרשיה בתוך פרשת וישלח שבספר בראשית, המספרת על שמונה מלכים שמלכו באדום בתקופה קדומה. בפרשנות המקרא המסורתית קיים קושי בהבנת תקופת הפרשה והקשרה, ובספרות הקבלה מוסבר כי רמוזים בה סודות על סדר ההשתלשלות לפני בריאת העולם. חוקרי מקרא מוקדמים מאוד סברו כי לא ייתכן שהפרשה נכתבה לפני ימי שאול המלך. הפרשה מופיעה בשינויים קלים גם בספר דברי הימים.
## בפרשנות המסורתית
הפרשנות המסורתית מתמודדת עם קושי בהבנת התקופה אליה מתייחסת פרשה זו. מהנוסח "לפני מלך מלך לבני ישראל" נשמע כי מדובר בתקופה הסמוכה לתחילת המלכות בישראל בימי שאול המלך, בעוד שלפי המסורת נכתבה התורה בזמן משה מאות שנים קודם. לפי חלק מהפרשנים הכוונה במשפט "לפני מלך מלך" היא לתקופה שקדמה למשה רבנו שגם הוא נחשב למלך. אפשרות נוספת היא שהמילה "מלך" אכן מתייחסת למלכי ישראל העתידיים אך המילה "לפני" תתפרש זמן רב לפני ולא סמוך למלכותם. לשיטות אלו שבעה מהמלכים מלכו לפני זמן משה רבנו, והמלך האחרון (הדר-או בשמו 'הדד' בספר דברי הימים, על שם האל הדד) עדיין מלך בימי משה, ולכן לא מוזכרת בפרשה מיתתו. בספר דברי הימים שנכתב מאוחר יותר, מוזכרת גם מיתת המלך האחרון. שיטה אחרת בפרשנות המסורתית היא כי אכן הכוונה למלכים שמלכו בסמוך לתקופת שאול המלך, והפרשה נכתבה בתורה על פי נבואה שחזתה את העתיד.

גם פרשנים שקיבלו במקרים מסוימים את האפשרות כי מספר פסוקים בתורה לא נכתבו על ידי משה, ולא ראו בכך חריגה מאמונת תורה מן השמים, סירבו לקבל במקרה זה את האפשרות כי הפרשה היא תוספת מאוחרת מכיוון שמדובר בעניין שלם.

את הסיבה לכתיבת הפרשה מבאר הרמב"ם כי נכתבה בשביל לזרז את עם ישראל במצוות "מקרב אחיך תשים עליך מלך", לדבריו שמונה מלכים אלו הכניעו את בני עשיו והשפילום מכיוון שמוצאם לא היה מהם, ומכאן ילמדו בני ישראל להעמיד מלך רק מקרב אחיהם.

### בקבלה
בקבלה היהודית תופסת הפרשה מקום חשוב ומהווה בסיס למאמר "אדרא רבא" בספר הזוהר. הרמח"ל כתב כי פרשה זו "כוללת כל שרשי ההנהגה", לדבריו הפרשה הוסתרה במכוון כסיפור פשוט על מנת שמי שאינו ראוי לא יגלה את סודותיה. גישת הקבלה מסתמכת על מאמר חז"ל כי לפני בריאת העולם אלוהים היה "בונה עולמות ומחריבן עד שברא את אלו". לפי הקבלה, שבעת המלכים הראשונים - "מלכין קדמאין", רומזים לשבעה עולמות שנבראו לפני בריאת העולם הנוכחי, ומיתתם (בלשון המקובלים "שבירה") מרמזת על ביטול של אותם עולמות. המלך האחרון - הדר, שמיתתו לא מוזכרת, מקביל לעולם הנוכחי שעדיין קיים. העולמות שנחרבו מכונים בשפת הקבלה "עולם התוהו", והעולם הנוכחי "עולם התיקון". המקובלים כתבו כי גם לגישת הקבלה אין מקרא יוצא מידי פשוטו ובוודאי "מעשה שהיה כך היה" אלא שעיקר הכוונה בכתיבתו היא לסודות שנרמזו בו.

## זיהוי המלכים והמקומות
מכיוון שלא ידועים מקורות חיצוניים המספרים על שמונת המלכים, לא ניתן לקבוע בבירור את תקופתם וזיהוים. חלק מהחוקרים משערים כי "בלע בן בעור" הוא בלעם בן בעור, בגלל הדמיון בין השמות. גם בספרות הקבלה מזוהה בלע עם בלעם. את "יובב בן זרח מבצרה" יש שזיהו עם הדמות המקראית איוב. את העיר דנהבה  יש המזהים עם אתר בצפון מזרח פטרה.

## לקריאה נוספת
* חיים ויטאל, **[[עץ חיים (ספר)|עץ חיים]]** שער יא' - שער המלכים
* 
* יהודה ליבס, **המשיח של הזוהר**, עמודים 194 - 199, 219 - 221
* 

## קישורים חיצוניים
* , 14 בנובמבר 2013
* 
* שמונת מלכי אדום באתר ויקיקבלה.
* 

## הערות שוליים

קטגוריה:אדום
קטגוריה:פרשת וישלח
קטגוריה:מלכי הגויים בתנ"ך
קטגוריה:אישים בספר בראשית
קטגוריה:מושגים בקבלה
חצי האי צ'אוודאר

**חצי האי צ'אוודאר** (באנגלית: **Chavdar Peninsula**; בבולגרית: **полуостров Чавдар**) הוא חצי אי רחב הפונה לכיוון צפון מערב כשהוא יוצא מארץ גרהאם, בחצי האי האנטארקטי שבאנטארקטיקה.

רוחבו של חצי האי 10 קילומטרים, ואורכו 13 קילומטרים.

מצפון מזרח לחצי האי מצוי מפרץ קרטיס, מדרום מערב לו מצוי מפרץ יוז, ומצפון מערב לו מצוי מצר ז'ארלש.

בקצהו המערבי של חצי האי (קצה חצי האי) מצוי כף סטרנק, המפריד בין חוף דנקו שמדרום מערב לכף, לבין חוף דייוויס שמצפון מזרח לכף.

בתוך חצי האי מצוי החלק המערבי של רכס קאליבה.

## היסטוריה
### גילוי חצי האי
חצי האי מופה לראשונה על ידי סקר בריטי משנת 1978.

### מקור השם
חצי האי נקרא על שם מנהיג המורדים הבולגרי מהמאה ה-16 צ'אוודאר ווייוודה (Чавдар).

## לקריאה נוספת
* הגאזט האנטארקטי הבולגרי 

## קישורים חיצוניים
* חצי האי צ'אוודאר באתר הגאזט האנטארקטי המשווה SCAR של ממשלת אוסטרליה

## הערות שוליים

צ'אוודאר
צ'אוודאר
צ'אוודאר
צ'אוודאר
יוחנן התשיעי

**האפיפיור יוחנן התשיעי** (בלטינית: **Ioannes IX**; נפטר ינואר 900) היה האפיפיור מינואר 898 עד מותו 900.

## ביוגרפיה
מעט מאוד ידוע על יוחנן התשיעי לפני שהוא הפך לאפיפיור. הוא נולד בטיבולי בתאריך לא ידוע לאדם בשם רמפולדו, והוא הוסמך ככומר בנדיקטיני של האפיפיור פורמוסוס. בתמיכתו של בית ספולטו החזק הוא נבחר לאפיפיור בתחילת 898 לאחר מותו הפתאומי של האפיפיור תאודורוס השני.

כדי לצמצם את האלימות של הפלגים ברומא, יוחנן כינס כמה סינודים ברומא ובמקומות אחרים בשנת 898. הם לא רק אישרו את פסק-דינו של האפיפיור תאודורוס השני בהענקת קבורה נוצרית לפורמוסוס, אלא גם במועצה שהתקיימה ברוונה נקבע כי יש לשרוף את רישומי הסינוד של האפיפיור סטפנוס השישי. תיאורים היו אסורים, ואלה של אנשי הכמורה שהודחו על ידי סטפנוס הוחזרו לתפקידים שמהם הוא דחה אותם. המנהג של גזל ארמונות הבישופים או האפיפיורים עם מותם נצטווה להיפסק גם על ידי השלטונות הרוחניים וגם הזמניים.

כדי לשמור על עצמאותם, שאויימה על ידי הגרמנים, קראו הסלאבים של מוראביה ליוחנן לתת להם היררכיה משלהם. תוך התעלמות מתלונות ההיררכיה הגרמנית, יוחנן אישר את הקידוש של מטרופולין ושלושה בישופים לכנסיית המורבים.

מאחר שמצא כי רצוי לבסס את הקשרים בין האימפריה לבין האפיפיורות, העניק יוחנן התשיעי תמיכה ללמברט מספולטו בהעדפתו של ארנולף מקרינתיה במהלך הסינוד של רומא, וכן גרם למועצה לקבוע כי מעתה ואילך צריך לקדש את האפיפיורים רק בנוכחות הנציגים הקיסריים. מותו הפתאומי של למברט ניפץ את התקווה שהברית הזאת הבטיחה.

יוחנן התשיעי נפטר בשנת 900, ובמקומו נבחר בנדיקטוס הרביעי לאפיפיור.

## קישורים חיצוניים

* 
* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-9
קטגוריה:אפיפיורים במאה ה-10
קטגוריה:ילידי המאה ה-9
קטגוריה:נפטרים ב-900
בנדיקטוס הרביעי

**האפיפיור בנדיקטוס הרביעי** (בלטינית: **Benedictus IV**; מת ב-30 ביולי 903) היה האפיפיור מ-1 בפברואר 900 עד מותו בשנת 903. ההיסטוריון פלודורד מהמאה העשירית, שכינה אותו "הגדול", שיבח את הולדתו הנדיבה ואת נדיבותו הציבורית.

## ביוגרפיה
בנדיקט היה יליד רומא, בנו של אחד בשם ממלוס, והוסמך על ידי האפיפיור פורמוסוס. ב-1 בפברואר 900 הוא הוכתר לאפיפיור, בעקבות מותו של יוחנן התשיעי. באותה שנה הוא גירש את בלדווין השני, רוזן פלנדריה על שרצח את פולק, הארכיבישוף של ריימס. בשנת 901, בנדיקטוס הכתיר את לואי מפרובנס, נכדו של לואי השני, מלך איטליה כקיסר רומי הקדושה. בשנת 902, ברנגאר מפריולי הביס את לואי השלישי ואילץ אותו לעזוב את איטליה.

בנדיקט מת ברומא בקיץ 903; ייתכן שברנגריוס היה מעורב במותו במעורבות כלשהי. בנדיקטוס נקבר לפני בזיליקת פטרוס הקדוש, ליד שער גואידו. לאחר מותו נבחר לאפיפיור לאו החמישי.

## קישורים חיצוניים

* 

## הערות שוליים

קטגוריה:אישים הקבורים בבזיליקת פטרוס הקדוש
קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-903
רכס קאליבה

**רכס קאליבה** או **רכס קאליווה** (באנגלית: **Kaliva Range**;בבולגרית: **хребет Калива**) הוא רכס הרים מצפון מערב לרמת דטרויט, ובחלקו הוא נמצא על חצי האי צ'אוודאר, בין חוף דנקו לחוף דייוויס, בארץ גרהאם, בחצי האי האנטארקטי שבאנטארקטיקה.

הרכס מכוסה קרח ברובו.

אורכו של הרכס 24.7 קילומטרים בכיוון דרום-מזרח -- צפון - מערב, ורוחבו 10 קילומטרים.

שיא גובהו של הרכס 1,600 מטרים מעל פני הים.

אוכף סיניטובו מחבר את הרכס לכיפת הקרח פרקוס שמדרום מזרח לו.

הרכס מתנשא מעל קרחון ברגה שמדרום לו, מעל קרחון גרגורי שמדרום מערב לו, מעל הקרחונים טומבה, סאמודיווה ופירין שמצפון לו, ומעל הדום הקרח רייט שמצפון מזרח לו.

## היסטוריה
### גילוי הרכס
הרכס מופה לראשונה על ידי סקר בריטי בשנת 1978.

### מקור השם
הרכס נקרא על שם המצודה קאליבה (Калива) שבדרום מזרח בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים

* רכס קאליבה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, תוך סימון אתרים נוספים באזור באתר copernix

## הערות שוליים

קאליבה
קאליבה
קאליבה
רומן בזוס

**רומן אנטוליוביץ' בזוס** (; נולד ב-26 בספטמבר 1990 בקרמנצ'וג) הוא כדורגלן אוקראיני המשחק בעמדות הקשר בקבוצת אנורתוסיס פמגוסטה מליגת העל הקפריסאית.שיחק בעבר בנבחרת אוקראינה.

## קריירה
בזוס החל את קריירת הכדורגל שלו במועדון הכדורגל קרמן קרמנצ'וג מהליגה האוקראינית השנייה. הוא גדל במחלקת הנוער שלה וב-2006 עלה לקבוצה הבוגרת של המועדון. כשהיה בן 19 עבר לקבוצת וורסקלה פולטבה מליגת העל של אוקראינה. בוורסקלה שיחק בעמדת חלוץ. היה שותף לזכייתה של וורסקלה בגביע אוקראינה בשנת 2009. בתום עונת 2011/2012 נבחר לשחקן הצעיר הטוב ביותר בליגה האוקראינית.

בשנת 2013 חתם על חוזה ל-5 שנים בקבוצת הצמרת האוקראינית דינמו קייב. אבל, כעבור שנתיים, נמכר כרטיס השחקן שלו לקבוצת דניפרו. לאחר עונה אחת בדניפרו - עבר לשחק בבלגיה, בקבוצת סנט טרוידן מליגת העל הבלגית. הוא חתם על חוזה לשנה אחת, אך בסופו של דבר שיחק 3 שנים בקבוצה. בשנת 2019 עבר לקבוצת גנט. באוגוסט 2022 חתם באומוניה ניקוסיה הקפריסאית.

## נבחרת
בשנת 2010 זומן בזוס לנבחרת הצעירה של אוקראינה. הוא שיחק 13 משחקים במדי הנבחרת הצעירה והבקיע 5 שערים.

בנבחרת הלאומית של אוקראינה משחק בזוס מאז נובמבר 2011. משחקו הראשון במדי הנבחרת היה משחק ידידות מול . את שערו הראשון במדי הנבחרת הבקיע ב-7 ביוני 2013 במהלך משחק ידידות מול .

## תארים
* הגביע האוקראיני: 2009, 2014, 2015
* אליפות אוקראינה: 2014/2015
* הגביע הבלגי: 2021/2022
* הגביע הקפריסאי: 2022/2023
## קישורים חיצוניים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני וורסקלה פולטבה
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני גנט
קטגוריה:כדורגלני סינט טראודן
קטגוריה:כדורגלני אומוניה ניקוסיה
קטגוריה:כדורגלני אנורתוסיס פמגוסטה
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:ספורטאים זרים בקפריסין
קטגוריה:אוקראינים שנולדו ב-1990
חוות הרוח הימית אנהולט

300px|ממוזער|שמאל|מראה חלק מהטורבינות בתחנה
**חוות הרוח הימית אנהולט** היא חוות רוח דנית הממוקמת במצר קטגט שבין דנמרק לשוודיה. לחווה, שנחנכה ב-2013, כושר ייצור חשמל של 400 מגוואט וככזו היא מחוות הרוח הימיות הגדולות ביותר בעולם.

## הקמת התחנה
ממשלת דנמרק יזמה את הקמת החווה ב-2008. למכרז על הקמתה ניגשה רק חברה אחת, DONG Energy (נקראת כיום Orsted), ככל הנראה בשל לוח הזמנים המצומצם להקמת החווה על פי המכרז והסנקציות שנקבעו על הפרתו. מאידך הציע המכרז תשלום גבוה יחסית לחוות רוח אחרות עבור החשמל שייוצר בה. הזיכיון להקמת החווה ניתן לחברה ב-2010.

הקמת החווה החלה ב-31 בדצמבר 2011 ונפתחה רשמית שבועיים אחר כך. ההקמה נעשתה באמצעות 100 כלי שיט שונים ובעבודת 3,000 איש. תחילה הוקמו היסודות הימיים לטורבינות הרוח. על גבי היסודות הוצבו מגדלים ועליהם הטורבינות. הטורבינה הראשונה הותקנה בחווה בראשית ספטמבר 2012. במאי 2013 הפכה החווה לגדולה בדנמרק עם התקנת הטורבינה ה-59 מתוך 111. ב-19 במאי 2013 הסתיימה התקנת כל הטורבינות, וכולן הושמשו בחודש שלאחר מכן. בשיא התהליך הותקנו מגדל וטורבינה שלמה בתוך שבע שעות. במקביל הונחה רשת הכבלים התת-ימית להולכת החשמל מהטורבינות אל היבשה שממערב לחווה. כבל מהתחנה מספק חשמל גם לאי אנהולט. החווה נחנכה ב-4 בספטמבר 2013. עלות הקמתה הגיעה ל-1.65 מיליארד דולר.

## תיאור התחנה
התחנה ממוקמת כ-115 קילומטר מצפון מערב לקופנהגן וכ-15 קילומטר ממערב לאי אנהולט . היא כוללת 111 טורבינות רוח, שתבנית הפריסה שלהן היא כשל טרפז גבוה, שבסיסו פונה לדרום-מזרח. תבנית בלתי שגרתית זו נקבעה בהתאם למשטר הרוחות במקום זה והיא העלתה את הספק התחנה ב-1.5%. אורך הטרפז הוא 20 קילומטר ורוחבו המקסימלי חמישה קילומטרים. שטח החווה שקול לפי ארבעה משטח האי אנהולט.

מגדלי הטורבינות ניצבים על יסודות שנקבעו במים שעומקם 14 מטר. בכל טורבינה, מתוצרת חברת Siemens Wind Power, שלושה להבים שמשקל כל אחד מהם הוא 18 טון. קוטר מעגל הסיבוב של הלהבים הוא 120 מטר. גובה כל מגדל טורבינה הוא 81.6 מטר, וביחד עם הלהבים - 141.6 מטר. משקל כל יחידה (מגדל, טורבינה ולהבים) הוא כ-449 טון. הספק כל טורבינה הוא 3.6 מגוואט.

## קישורים חיצוניים

* 
* החווה, באתר חברת Orsted
** דף מידע על החווה

קטגוריה:חוות רוח
קטגוריה:דנמרק: מבנים
קטגוריה:דנמרק: כלכלה
קטגוריה:דנמרק: מדע וטכנולוגיה
קטגוריה:הים הצפוני
קטגוריה:הפקת אנרגיה בים הצפוני